b"\n_START_ARTICLE_\nLuis Mariano Montemayor\n_START_SECTION_\nBiografia\n_START_PARAGRAPH_\n\xc3\x89s fill d'Enrique Pedro Montemayor (vers 1930-2013), oficial de la marina argentina. Ell i la seva fam\xc3\xadlia han estat amena\xc3\xa7ats i han estat vivint sota protecci\xc3\xb3 policial al passat._NEWLINE_Fou alumne del seminari de Villa Devoto, on es va llicenciar en teologia can\xc3\xb2nica. Fou ordenat  sacerdot el 15 de novembre de 1985 pel cardenal Juan Carlos Aramburu, arquebisbe de Buenos Aires i incardinat a l'arxidi\xc3\xb2cesi de Buenos Aires, va exercir el seu ministeri en el barri d'Almagro a la parr\xc3\xb2quia de Santa Mar\xc3\xada de Almagro. Continu\xc3\xa0 els seus estudis a Roma, i en setembre de 1987 entr\xc3\xa0 com alumne a l'Acad\xc3\xa8mia Pontif\xc3\xadcia Eclesi\xc3\xa0stica, on |Leonardo Sandri ha estat el seu \xc3\xbanic predecessor argent\xc3\xad i es doctor\xc3\xa0 en dret can\xc3\xb2nic en maig de 1991 a la Pontif\xc3\xadcia Universitat Gregoriana. Al servei diplom\xc3\xa0tic de la Santa Seu des de l'1 de juliol de 1991, ha ocupat successivament c\xc3\xa0rrecs a les representacions diplom\xc3\xa0tiques de la Santa Seu a Eti\xc3\xb2pia (1991-1993), Brasil (1993-1997) i Thail\xc3\xa0ndia (1997-2000), despr\xc3\xa9s a la Secretaria d'Estat de la Santa Seu a partir d'agost de 2000, on s'ocup\xc3\xa0 particularment dels pa\xc3\xafsos d'\xc3\x80sia Meridional i \xc3\x80sia Oriental. _NEWLINE_El seu nom va apar\xc3\xa8ixer en un  extracte de cable diplom\xc3\xa0tic de gener de 2002 revelat per Wikileaks escrit per l'ambaixador dels EUA la Santa Seu,  Jim Nicholson. Hi apareix com a un fort defensor de la invasi\xc3\xb3 d'Afganistan pels Estats Units que va enderrocar l'Emirat Isl\xc3\xa0mic de l'Afganistan, i que fins i tot un diplom\xc3\xa0tic rus es va sorprendre per la manca de compassi\xc3\xb3 del prelat envers els detinguts de Guant\xc3\xa1namo. _NEWLINE_El 13 de juny de 2002 fou nomenat prelat d'honor de Sa Santedat pel papa Joan Pau II.\n_START_SECTION_\nNunci apost\xc3\xb2lic\n_START_PARAGRAPH_\nEl 6 de juny de 2008 fou nomenat arquebisbe de la di\xc3\xb2cesi titular d'Illici i \xc3\xa9s promogut als c\xc3\xa0rrecs de nunci apost\xc3\xb2lic a Senegal i Cap Verd i delegat apost\xc3\xb2lic a Maurit\xc3\xa0nia. Fou consagrat bisbe el 76 d'agost a la catedral de Buenos Aires per Dominique Mamberti, el secretari per les relacions amb els Estats, assistit pel cardenal Jorge Mario Bergoglio, aleshores arquebisbe de Buenos Aires i d'Eduardo Maria Taussig, arquebisbe de San Rafael. Com el seu predecessor, fou nomenat nunci a Guinea Bissau el 17 de setembre de 2008,. El 22 de juny 2015 va ser traslladat a la nunciatura de la Rep\xc3\xbablica Democr\xc3\xa0tica del Congo."